CELEX: C2005/115/26
Language: el
Date: 2005-05-14 00:00:00
Title: Υπόθεση C-116/05: Αίτηση για την έκδοση προδικαστικής αποφάσεως που υπέβαλε το tribunal de commerce de Nancy με απόφαση της 14ης Φεβρουαρίου 2005 στις υποθέσεις Ets Dhumeaux et Cie SA — Société d'études et de commerce «SEC» κατά ALBV SA, ALBV SA κατά TRAGEX GEL SA — Institut d'expertise vétérinaire «IEV», ALBV SA κατά CIGMA International SA και ALBV SA κατά Me Gustin υπό την ιδιότητα του διαχειριστή της TRAGEX GEL SA

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/14
            
         Αίτηση για την έκδοση προδικαστικής αποφάσεως που υπέβαλε το tribunal de commerce de Nancy με απόφαση της 14ης Φεβρουαρίου 2005 στις υποθέσεις Ets Dhumeaux et Cie SA — Société d'études et de commerce «SEC» κατά ALBV SA, ALBV SA κατά TRAGEX GEL SA — Institut d'expertise vétérinaire «IEV», ALBV SA κατά CIGMA International SA και ALBV SA κατά Me Gustin υπό την ιδιότητα του διαχειριστή της TRAGEX GEL SA
   (Υπόθεση C-116/05)
   (2005/C 115/26)
   Γλώσσα διαδικασίας: η γαλλική
   Με απόφαση της 14ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 10 Μαρτίου 2005, το tribunal de commerce de Nancy, στο πλαίσιο των διαφορών μεταξύ Ets Dhumeaux et Cie SA — Société d'études et de commerce «SEC» και ALBV SA, ALBV SA και TRAGEX GEL SA — Institut d'expertise vétérinaire «IEV», ALBV SA και CIGMA International SA και ALBV SA και Me Gustin υπό την ιδιότητα του διαχειριστή της TRAGEX GEL SA, που εκκρεμούν ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               —
            
            
               «Έχει η αρχή της δικαιολογημένης εμπιστοσύνης την έννοια, όταν η εξαγωγή βοείου κρέατος για το οποίο παρέχονται επιστροφές απαιτεί την προσκόμιση επίσημου πιστοποιητικού υγιεινής καταστάσεως εκδοθέντος από την αρμόδια κτηνιατρική αρχή κατόπιν επιθεωρήσεων επί ημερησίας βάσεως του τμήματος τεμαχισμού του εν λόγω κρέατος, ότι οι δικαιούχοι αυτού του πιστοποιητικού (ο ενδιάμεσος αγοραστής, ο εξαγωγέας) μπορούν δικαιολογημένα να αναμένουν ότι το πιστοποιητικό βρίσκεται σε αντιστοιχία προς την καταγωγή των προϊόντων που αναφέρονται σ' αυτό, οπότε κάθε πλάνη, σφάλμα ή αμέλεια αυτών των αρχών στο πλαίσιο των εξουσιών τους πρέπει να θεωρηθούν ότι υπερβαίνουν τον συνήθη εμπορικό κίνδυνο που φέρουν οι εν λόγω δικαιούχοι και πρέπει να έχουν ως αποτέλεσμα ότι το οικείο κράτος μέλος αναλαμβάνει ως εκ τούτου ευθέως, ιδίως έναντι του ΕΓΤΠΕ, τις χρηματικές και άλλες συνέπειες;»
            
         
               —
            
            
               «Συνιστούν περίπτωση ανώτερης βίας οι πεπλανημένες εκτιμήσεις, τα σφάλματα ή οι αμέλειες που διέπραξε στο πλαίσιο των εξουσιών της, όπως διαπιστώνεται δικαστικώς, η αρμόδια για τη χορήγηση επίσημων πιστοποιητικών υγιεινής καταστάσεως και καταγωγής κτηνιατρική αρχή κατόπιν επιθεωρήσεων επί ημερησίας βάσεως του τμήματος παρασκευής και έχουν ως συνέπεια ανακριβείς βεβαιώσεις προς βλάβη των επιχειρηματιών και εξαγωγέων, όταν το εμπόριο βοείου κρέατος απαιτεί την προσκόμιση αυτών των πιστοποιητικών;»